**PLUNGĖS RAJONO** **SAVIVALDYBĖS**

**TARYBA**

**SPRENDIMAS**

**DĖL savivaldybės infrastruktūros plėtros įmokos tarifO (tarifŲ) PATVIRTINIMO**

2020 m. gruodžio 22 d. Nr. T1-308

Plungė

Vadovaudamasi Lietuvos Respublikos savivaldybių infrastruktūros plėtros įstatymo, įsigaliojančio nuo 2021 m. sausio 1 d., 2 straipsnio 7 punktu ir 4 straipsnio 2 dalies 4 punktu, Plungės savivaldybės taryba  n u s p r e n d ž i a:

1. Plungės rajono savivaldybės teritorijoje Savivaldybės infrastruktūros plėtros įmokos tarifą nustatyti 0 Eur/m2 trijų mėnesių laikotarpiui: nuo 2021 m. sausio 1 d. iki 2021 m. kovo 31 d.
2. Savivaldybės tarybos sprendimu patvirtinus Savivaldybės infrastruktūros plėtros įmokos tarifą didesnį nei 0 Eur/m2, Savivaldybės taryba sprendimu patvirtina kriterijus, pagal kuriuos (tenkinant bent vieną iš kriterijų) nustatoma, kada Savivaldybės infrastruktūros plėtros įmoka ar jos dalis yra nemokama arba mokama dalimis, ir patvirtinamas Savivaldybės infrastruktūros plėtros įmokos mokėjimo ir atleidimo nuo mokėjimo tvarkos aprašas.

3. Savivaldybės tarybos sprendimas įsigalioja nuo 2021 m. sausio 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui per vieną mėnesį nuo jo paskelbimo dienos.

Savivaldybės meras Audrius Klišonis